laion/Wikipedia-Exotic huggingface dataset:
סוס צועני

סוס צועני הוא גזע סוסי בית, זהו סוס קטן בעל גוף מוצק וחסון. לגזע זה לא היה רישום עד שנת 1996. סוס זה נוצר על ידי נוודים אירים ונוודים רומנים בבריטניה שחיפשו אחר סוס בעל כוח לשם משיכת השיירות שלהם. הם רצו סוס חזק, מתון וקל לאילוף. הם הרביעו בקפידה גזעים שונים של סוסי פוני וסוסי עבודה כבדים לשם כך. גזע זה 'התגלה' על ידי שני אמריקאים שנסעו דרך בריטניה, הם הוקסמו מהסוס והתחילו ללמוד כל מה שיכלו על הגזע בשנת 1998 הגזע יובא אל אירופה ובאותה השנה נוצר גם רישומו. לסוסים הצוענים רעמה וזנב ארוכים, הוא מופיע בכל צבע, אחיד ומנוקד והוא בעל נוצות (פרווה ארוכה יותר בחלק התחתון של הרגל). גובהו של הסוסים הצועניים משתנה ונע בין 14 ל-15 ידיים. משקלו נע בין 1,000 ל-1,800 פאונד. הסוס הצועני בעל גוף כבד, רגליים קצרות וראש קטן. גזע זה משמש למשיכת עגלות וכרכרות ולרכיבת דרסז'. מדיה וקבצים בנושא סוס צועני בוויקישיתוף Edward Hart, The Coloured Horse and Pony, Allen, 1993, עמ' 58–71. (באנגלית) Emilie Hodkiewicz, צועני ונר: פרופיל גזע הסוסים, באתר SENAR, ‏4 אוק 2022 HORSE BREED: GYPSY HORSE, GLOBE TROTTING Emilie Hodkiewicz, צועני ונר: פרופיל גזע הסוסים, באתר SENARS, ‏4 אוק 2022 The Gypsy Vanner Horse Breed Gypsy Vanner Horse What to know about the Gypsy Horse
טרונדהיימיט

טרונדהיימיט הוא סלע יסוד פלוטוני בהיר. זהו סוג של טונליט, שבהם הפלגיוקלז הוא בעיקר מסוג אוליגוקלז . טרונדהיימיטים שמופיעים בקרום קרקעית האוקיינוס או באופיוליטים נקראים בדרך כלל פלגיוגרניטים. טרונדהיימיט נפוץ בפיסות קרום מתקופת הארכאיקון והוא מופיע בדרך כלל עם טונליט וגרנודיוריט (TTG – Tonalite-trondhjemite-granodiorite) בשכבת אורתוגנייס. גם דייקים טרונדהיימיטים הם בדרך כלל חלק ממכלול דייקים של אופיוליט, כלומר קטע קרום אוקייאני שהתרומם ומצוי ביבשה. סוג הסלע תואר לראשונה על ידי ו"מ גולדשמיט (VM Goldschmidt) ב-1916. שמו של סוג הסלע נגזר מהעיר טרונדהיים שבנורווגיה. Best, Myron G. (2002) Igneous and Metamorphic Petrology, Blackwell Publishing, ed 2nd.ISBN 1-4051-0588-7 מדיה וקבצים בנושא טרונדהיימיט בוויקישיתוף Jackson, Julia A., ed. (1997). "Friable". Glossary of geology (Fourth ed.). Alexandria, Virginia: American Geological Institute. ISBN 0922152349. Philpotts, Anthony R.; Ague, Jay J. (2009). Principles of igneous and metamorphic petrology (2nd ed.). Cambridge, UK: Cambridge University Press. ISBN 9780521880060. Jackson 1997, "plagiogranite". Philpotts & Ague 2009, pp. 367, 372. Philpotts & Ague 2009, p. 398. Jackson 1997, "trondjhemite". ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
לוריין קופלנד

לורן קופלנד (באנגלית: Lorraine Copeland, 1921 – אפריל 2013) הייתה ארכאולוגית בריטית המתמחה בתקופה הפלאוליתית של המזרח הקרוב. היא שירתה כסוכנת חשאית במסגרת מנהלת המבצעים המיוחדים במהלך מלחמת העולם השנייה. בשנת 1921, קופלנד נולדה בשם אליזבת לוריין עדי באדינבורו, סקוטלנד. אביה היה נוירוכירורג ברחוב הארלי בלונדון, והיא התחנכה באופן פרטי בבית הספר לבנות ויקומב אבי בבקינגהמשייר. קופלנד עבדה עבור המודיעין הבריטי במהלך מלחמת העולם השנייה במנהלת המבצעים המיוחדים. היא פגשה את בעלה האמריקאי מיילס קופלנד ג'וניור במהלך תקופה זו כאשר הוא שהה בבריטניה ועסק במודיעין נגדי עבור צבא ארצות הברית. הם נישאו ב-25 בספטמבר 1942, ולאחר מכן עבודתו של מיילס הובילה אותם למזרח הקרוב במיוחד לסוריה, לבנון ומצרים שם קופלנד פיתחה לראשונה את עניינה בארכאולוגיה. קופלנד עבדה בתחום ארכאולוגיה פלאוליתית למעלה מחמישים שנה, והייתה קשורה למכון לארכאולוגיה של יוניברסיטי קולג' לונדון. היא שימשה כיועצת למכון לתקופת האבן. בשנת 2004 פורסם לכבודה ספר יובל "מהנהר עד הים: התקופה הפלאוליתית והנאוליתית על גדות הפרת ובלבנט הצפוני". קופלנד נישאה למיילס ב-25 בספטמבר 1942 בכנסיית סנט מרי, רחוב גרייט פורטלנד, לונדון. להם היו ארבעה ילדים, שכולם המשיכו לקריירות מפוארות: בנם הבכור, מיילס קופלנד השלישי (נולד ב-2 במאי 1944), כמנהל בתעשיית הבידור, איאן קופלנד (נולד ב-25 באפריל 1949) כמקדם מוזיקה וסוכן הזמנות, לורן "לני" קופלנד כסופרת ומפיקת סרטים, וסטיוארט קופלנד (נולד ב-16 ביולי 1952) כמוזיקאי הידוע בעיקר כמתופף להקת הפוליס. לורן קופלנד נפטרה בשאטו מארואט בדורדון, צרפת, ב-27 באפריל 2013. היא נקברה לצד בעלה מיילס בחצר הכנסייה של כנסיית סנט פיטר וסנט פול אסטון רואנט, אוקספורדשייר. "5 Scots spies to mark Edinburgh Spy Week". www.edinburghnews.scotsman.com. 19 באפריל 2017. נבדק ב-14 באוקטובר 2023. {{cite web}}: (עזרה) "Wycombe Abbey". Wycombe Abbey. נבדק ב-4 בספטמבר 2013. {{cite web}}: (עזרה) "BIOGRAPHY MILES A. COPELAND III". www.milescopeland.biz. אורכב מ-המקור ב-12 באוקטובר 2011. {{cite web}}: (עזרה) Garrard, Andrew N.; Aurenche, Olivier; Sanlaville, Paul (1 בינואר 2014). "Lorraine Copeland (1921-2013)". Paléorient. 40 (1): 5–8. נבדק ב-14 באוקטובר 2023 – via www.persee.fr. {{cite journal}}: (עזרה) "Officers and Advisory Board". Stoneageinstitute.org. נבדק ב-4 בספטמבר 2013. {{cite web}}: (עזרה) Aurenche, Olivier; Mière, Marie Le; Sanlaville, Paul (2004). From the River to the Sea: The Palaeolithic and the Neolithic on the Euphrates and in the Northern Levant. ISBN 1841716219. "From the River to the Sea". Archaeopress. נבדק ב-17 בנובמבר 2014. {{cite web}}: (עזרה) "Miles Axe Copland grave monument details at St Peter and St Paul Church burial ground, Aston Rowant, Oxfordshire,England". www.gravestonephotos.com. נבדק ב-14 באוקטובר 2023. {{cite web}}: (עזרה)
אפקט בומרנג

אפקט בומרנג (באנגלית boomerang effect) מציין מנגנון פסיכולוגי, פוליטי או כלכלי, שבו פעולה מביאה לתוצאה הפוכה מזו המבוקשת. בפסיכולוגיה חברתית, אפקט בומרנג הוא כאשר לניסיון שכנוע יש השפעה הפוכה מהצפוי ומחזק את עמדות המטרה במקום לשנות אותן. הדבר הודגם בניסוי על ידי צוות חוקרים בראשות פרופסור צ'ארלס קיזלר. במהלך המחקר, הם יצרו קשר עם נשים צעירות בניו הייבן וגרמו להן לחתום על עצומה לטובת מידע על תכנון משפחה בבתי ספר תיכוניים לפני שחשפו אותן לתעמולה נגדית (חוברת נגד אמצעי מניעה). אנשים שנחשפו לתעמולה נגדית אמרו שהם בעד מתן מידע בנושא יותר מאשר אלה שלא קיבלו את החוברת. במקום לייצר שינוי גישה, חוברת זו חיזקה את עמדות הקולטים. תופעה זו משמשת במיוחד במדע המדינה בניתוחי בחירות - ומתאים לשכנוע של מצביעים עבור מועמד בעת קריאת סקרים שליליים, או אפילו לתמיכה במפסיד שהוכרז, מתוך אהדה או רחמים. בכלכלה, "אפקט בומרנג" הוא מינוף שלילי. בצילום, אפקט בומרנג מאפשר לצופה לראות את כל המרחב מסביב לנושא הצילום. באינסטגרם ישנה תכונה בשם 'אפקט בומרנג' המאפשרת לצלם לדוגמה סרטון משמאל לימין, ולאחר מכן זה מוצג משמאל לימין וחזרה. מיכאל פרי, אפקט הבומרנג, באתר TheMarker‏, 28 בספטמבר 2001 אפקט בומרנג - הגדרה, תיאוריה ודוגמאות, באתר АЗБУКА, ‏15 בדצמבר 2021 אפקט הבומרנג התקשורתי, באתר מראה, ‏1 ביוני 2012 נקראת גם "אפקט חיצוני" או "אפקט אנדרדוג", מנותח על ידי הסוציולוגיה האמריקאית תחת המונח underdog effect Nelly Haudegand, Pierre Lefébure (2000). Dictionnaire des questions politiques. éditions de l'Atelier. p. 222.. יצירת אפקט בומרנג - מגזין AV, באתר מגזין AV, ‏17 בדצמבר 2020 שירות כלכליסט, אינסטגרם מתהדרת באפקטים חדשים: הילוך איטי ומהיר, עריכה וטשטוש, באתר כלכליסט, 13 בינואר 2020 ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
ליקוי החמה המלא ב-2 באוגוסט 2027

ביום שני, 2 באוגוסט 2027, צפוי להתרחש ליקוי חמה מלא בחלק גדול מחצי הכדור המזרחי המרכזי. ביום זה צפוי הירח לעבור בין חלק זה של כדור הארץ לשמש, ובכך לטשטש לחלוטין או חלקית את תמונת השמש באזורים אלו של כדור הארץ. ליקוי חמה מלא מתרחש כאשר הקוטר הנראה של הירח גדול מזה של השמש, חוסם את כל אור השמש הישיר והופך את היום לחשוך. הליקוי המלא מתרחש בנתיב צר על פני כדור הארץ, וליקוי החמה החלקי נראה על פני אזור שמסביב ברוחב של אלפי קילומטרים. ליקוי החמה המלא ב-2 באוגוסט 2027 צפוי להתחיל מעל מזרח האוקיינוס האטלנטי, לעבור את מיצר גיברלטר בין ספרד למרוקו, ומשם להמשיך על פני חלקים מצפון אפריקה והמזרח התיכון. ערים ומיקומים מרכזיים בנתיב הליקוי המלא יכללו את המקומות הללו: קאדיס ומלאגה, דרום ספרד. גיברלטר. טנג'יר, מרוקו. למפדוזה, איטליה. אורן, אלג'יריה ספאקס, תוניסיה. בנגאזי, לוב. לוקסור, מרכז מצרים ג'דה ומכה בדרום מערב ערב הסעודית. צנעא במערב תימן. קצה קרן אפריקה בצפון מזרח סומליה. איים בטריטוריית האוקיינוס ההודי הבריטי. משך הזמן הארוך ביותר של הליקוי יהיה במצרים, כ-60 ק"מ דרומית-מזרחית ללוקסור, ויימשך 6 דקות ו-22 שניות. ליקוי חמה חלקי ייראה מהקצה המזרחי של מיין שבארצות הברית, מזרח קוויבק והפרובינציות האטלנטיות בקנדה, דרום גרינלנד, איסלנד, אירלנד, אנגליה וכמעט כל יבשת אירופה, כולן מלבד הדרום רובע אפריקה, המזרח התיכון וכן דרום ודרום-מזרח אסיה. ליקוי זה יהיה הראשון מבין שלושה ליקויי חמה מלאים שניתן לצפות בהם בתוניסיה במאה ה-21, העוברים על החלק המרכזי של המדינה. ליקוי החמה של שנת 2027 הוא חלק בסדרת ליקויי החמה סמסטר (אנ'). ליקוי חמה בסדרת סמסטר חוזרים על עצמם כל 177 ימים ו-4 שעות בקירוב, בצמתים מתחלפים של מסלול הירח (אנ'). ליקויי החמה המלאים של המאה ה-21 ליקוי החמה המלא ב-8 באפריל 2024 ליקוי החמה המלא ב-21 באוגוסט 2017 מדיה וקבצים בנושא ליקוי החמה המלא ב-2 באוגוסט 2027 בוויקישיתוף Total Solar Eclipse on August 2, 2027: Path Map and Times "Longest Duration of Total Solar Eclipse of 2027 Aug 02". NASA Goddard Space Flight Center. NASA. Retrieved 7 September 2017. "Map of Solar Eclipse of August 2, 2027" (Map). "Solar Eclipse Maps". NASA. Retrieved October 21, 2017.
Love (שיר של ג'ון לנון)

"Love" (בעברית: "אהבה") הוא שיר שנכתב ובוצע על ידי ג'ון לנון, ופורסם במקור באלבום הסולו הראשון שלו John Lennon/Plastic Ono Band משנת 1970. השיר יצא לראשונה באלבומו של לנון משנת 1970, John Lennon/Plastic Ono Band. לנון שקל להוציא אותו כסינגל, אך נזנח לטובת "Mother". עם זאת, "Love" זכה להשמעות רבות באותה תקופה מתחנות שהיססו לנגן את "Mother". הוא הופיע מאוחר יותר באוסף The John Lennon Collection, ויצא כסינגל שיווקי עבור האוסף. גרסת הסינגל היא רמיקס של הרצועה המקורית, אשר נבדלת בעיקר בכך שהפתיח והאאוטרו לפסנתר (בגילומו של פיל ספקטור) באותו ווליום כמו שאר השיר. בגרסת האלבום המקורית, חלקים אלה מתחילים הרבה יותר שקטים ומגבירים את עוצמת הקול. הבי-סייד היה "Gimme Some Truth", אך תויג כ-"Give Me Some Truth". מבקר Ultimate Classic Rock סטיבן לואיס דירג אותו כשיר האהבה הסולו החמישי הטוב ביותר של לנון, ואמר כי "השירה עם המיקרופון הקרוב וכלי הנגינה העדינים בפסנתר/גיטרה אקוסטית מגבירים את האינטימיות של השיר". מבקר Far Out טים קופמן דירג את השיר כקטע העמוק הגדול ביותר של לנון, וכינה אותו "אחת הדוגמאות הטובות ביותר לרגישויות המלודיות של לנון, כשהוא נע בין קלידים שונים ללא מאמץ תוך שמירה על מלודיה מרכזית גולשת לאורך כל השיר". גרסה חלופית של השיר מופיעה בסט הקופסאות של John Lennon Anthology כמו גם באלבום Acoustic. התמונה על עטיפת הסינגל של "Love" משנת 1982 צולמה על ידי הצלמת המפורסמת אנני ליבוביץ' ב-8 בדצמבר 1980 - יום הירצחו של לנון. בדומה למהדורה הבריטית משנת 1982, הגרסה המקורית של השיר יצאה כסינגל שוב באוקטובר 1998 לשוק היפני רק עם המהדורה היפנית של אוסף אחר Lennon Legend: The Very Best of John Lennon. שיר זה זכה להצלחה רבה במצעד אוריקון היפני וזכה בשיר השנה לשנת 1999 בפרס דיסק הזהב היפני. השיר שימש גם כערך של לנון במיני-אלבום של הביטלס הבלעדי ל-אייטונס 4: John Paul George Ringo, שיצא בשנת 2014. הנגנים שהופיעו בהקלטה המקורית היו: ג'ון לנון - שירה, גיטרה אקוסטית פיל ספקטור - פסנתר כל השירים נכתבו והולחנו על ידי ג'ון לנון (למעט היכן שצוין). "Love" (רמיקס) "Gimme Some Truth" "Love" (גרסת אלבום) "Stand by Me" (בן אי. קינג/ג'רי ליבר/מייק סטולר) מידע על היצירה "Love" באתר מיוזיק בריינז Love, The Beatles Bible, ‏2010-08-02 (באנגלית בריטית) Stephen LewisStephen Lewis, Top 10 John Lennon Love Songs, Ultimate Classic Rock, ‏2013-03-20 (באנגלית) 10 greatest John Lennon deep cuts, faroutmagazine.co.uk, ‏2024-01-22 (באנגלית אמריקאית) Paul McCartney | News | Free iTunes EP: '4: John Paul George Ringo', paulmccartney.com (באנגלית) Blaney, John, John Lennon: Listen To This Book, 2005, עמ' 60, ISBN 0-9544528-1-X
לונדרינה

לונדרינה (בספרדית: Londrina) היא עיר הממוקמת בצפון מדינת פרנה, האזור הדרומי שבברזיל, אשר הוקמה ב-1930. העיר ממוקמת כ-369 קילומטרים (229 מיל) מבירת המדינה, קוריטיבה. זוהי העיר השנייה בגודלה במדינה והרביעית בגודלה באזור הדרומי של ברזיל, עם 588,125 תושבים (נכון ל-2022). לונדרינה נקראה בשמה על ידי יזמים בריטיים שהשיקו תחנות רכבת באזור על מנת להקל על הובלת גרגרי קפה בברזיל. היזמים הבריטיים קראו להתיישבות הראשונה באזור "לונדרינה" כהתייחסות לעיר לונדון. החקלאות ממשיכה להיות הפעילות הכלכלית העיקרית של לונדרינה, אם כי חשיבותה פחתה בשנים האחרונות. בעבר קפה היה התוצר הכלכלי העיקרי, וכיום התוצרים הכלכליים העיקריים הם תירס, חיטה, כותנה, גננות, שעועית, בוטנים, אורז, קני סוכר ופולי סויה. למרות שאזורי התעשייה הורחבו, החקלאות המשיכה להיות הענף הכלכלי העיקרי. פעם בשנה מתקיים בעיר את היריד החקלאי הגדול ביותר באמריקה הלטינית, "אקספו לונדרינה". בלונדרינה ממוקמת אחת האוניברסיטאות הגדולות במדינה, אוניברסיטת לונדרינה. כמו כן, פועלות בעיר כמה מכללות פרטיות. בסמוך ללונדרינה ממוקם נמל תעופה המשרת את תושבי האזור. פורטוגל גימארייש, פורטוגל איטליה מודנה, אמיליה-רומאניה, איטליה ניקרגואה לאון, ניקרגואה יפן נאגו, קיושו, יפן ארצות הברית טולידו, אוהיו, ארצות הברית אתר האינטרנט הרשמי של לונדרינה מדיה וקבצים בנושא לונדרינה בוויקישיתוף "Home".
ערן גלזר

ערן גלזר (נולד ב-26 באוקטובר 1971) הוא פוליטיקאי ישראלי המכהן כראש מועצה אזורית גדרות. נולד וגדל באשדוד. כשהיה בן 4 עבר משפחתו לגדרות, למד בבית הספר היסודי ובתיכון אזורי גדרה. בשנת 1989 התגייס לצה"ל שירת במפקדת חילות השדה והשתחרר בשנת 1992. מילדות היה פעיל בשבט צופים ובקהילה. לאחר הצבא ריכז את שבט אריות גדרות ולאחר מכן ריכז את הנהגת דרום. שימש כחבר בוועד ההורים של בית הספר משגב דב, וועד המושב משגב דב, נציג משגב דב בהנהלת המתנ"ס, ולאחר מכן ראש שבט אריות גדרות. ייסד את חברת "פסגה" העוסקת בייעוץ ארגוני וקבוצתי הפועלת מול חברות במשק, שותפים להפקות טלוויזיה בארץ ובעולם, ומול ארגונים פרטיים, ממשלתיים וביטחוניים. ומאז מכהן בה כמנכ"ל. בבחירות לרשויות המקומיות שנערכו ב-2018, נבחר למועצה ושימש חבר מליאת המועצה, יו"ר הוועדה לאיכות הסביבה, חבר ועדת החינוך והנהלת המתנ"ס ונציג המועצה באיגוד ערים לאיכות סביבה. בבחירות 2024 התמודד לראשות המועצה וניצח את שי סולם וראובן גמזון עם 44% מהקולות. נשוי לליאת ואב לשלושה. מתגורר במשגב דב. מדיה וקבצים בנושא ערן גלזר בוויקישיתוף ערן גלזר, ברשת החברתית פייסבוק
ליקויי חמה בישראל

ערך זה מפרט רשימה חלקית של ליקויי חמה שהיו ושצפויים להיות בישראל במאה ה-20 ובמאה ה-21. בתרשימים מתואר המסלול הצר בו יופיע ליקוי החמה באופן מלא, בו הירח יכסה את השמש לחלוטין מעין הרואים, לצד המסלול בו יופיע ליקוי החמה באופן חלקי, בו הירח יכסה רק חלק מהשמש מעיני הרואים. כמו כן ניתן לראות בתרשימים באלו חלקים של כדור הארץ יהיה יום בזמן הליקוי ובאילו חלקים יהיה לילה. להלן רשימה של ליקויי חמה מלאים וטבעתיים הנראים מערים נבחרות בישראל. בליקוי חמה טבעתי בניגוד לליקוי חמה מלא, במקום שהירח יסתיר את כל השמש, נראית סביבו טבעת זוהרת. הרשימה היא על פי אתר של נאס"א המפרט ליקויי חמה מעל יבשת אסיה בחלוקה לפי ערים ולפי בחירת תקופה בת מאה שנים החל מהמאה ה-15 לפני הספירה ועד סוף האלף הנוכחי. הרשימה המתקבלת היא של מועד תחילת ליקוי החמה, מועד שיא הליקוי ומועד סיומו, סוג הליקוי (חלקי, טבעתי, מלא) ומידת כיסוי פני השמש על ידי הירח. ליקוי החמה המלא האחרון שנראה מירושלים התרחש ביום ראשון, 20 באוגוסט 1933. הליקוי הבא יחול ביום ראשון, 8 באוגוסט 2241. 6 בפברואר 1655 (טבעתי) 7 בספטמבר 1820 (טבעתי) 21 באוגוסט 1933 (טבעתי) 8 באוגוסט 2241 (מלא) 16 במרץ 2276 (טבעתי) 13 ביולי 2447 (טבעתי) 5 באוגוסט 2548 (מלא) 21 בספטמבר 2704 (טבעתי) 11 בספטמבר 2732 (טבעתי) 29 באוקטובר 2934 (טבעתי) 6 בפברואר 1655 (טבעתי) 11 ביוני 1676 (טבעתי) 11 במרץ 1709 (טבעתי) 23 במרץ 1773 (טבעתי) 16 במרץ 2276 (טבעתי) 13 ביולי 2447 (טבעתי) 21 בספטמבר 2704 (טבעתי) 11 בספטמבר 2732 (טבעתי) 6 ביולי 2950 (טבעתי) 6 בפברואר 1655 (טבעתי) 7 בספטמבר 1820 (טבעתי) 16 במרץ 2276 (טבעתי) 13 ביולי 2447 (טבעתי) 5 באוגוסט 2548 (מלא) 21 בספטמבר 2704 (טבעתי) 11 בספטמבר 2732 (טבעתי) 29 באוקטובר 2934 (טבעתי) 2 באוגוסט 1133 ליקוי חמה בישראל, באתר ארכיון הסרטים הישראלי - סינמטק ירושלים ליקוי חמה: מה גורם לו, ואיך לצפות בו? | סוכנות החלל הישראלית, באתר www.space.gov.il מאתר נאס"א. ליקוי החמה, ‏22 אוגוסט 1933⁩
ריקוד רחוב

ריקוד רחוב הוא מונח מטרייה למספר רב של סגנונות ריקוד חברתיים כמו: ברייקדאנס, פופינג, לוקינג, ריקוד האוס, וואקינג, ווגינג ועוד. סגנונות ריקוד חברתיים מלווים בשלל צעדים ויסודות שנוצרו באופן טבעי מתוך תרבות או אורח חיים ומושפעים מאינטראקציה חברתית. ריקוד רחוב הוא ריקוד עממי בהקשר עירוני. ריקודים עממיים לעיתים קרובות הם אימפרוביזטוריים וחברתיים בטבעם, מעודדים אינטראקציה וקשר עם הצופים ורקדנים אחרים. ריקודים אלו הם חלק מהתרבות העממית של האזור הגאוגרפי ממנו הם מגיעים. ריקודי רחוב התפתחו בשנות ה-70 מחוץ לאולפני ריקודים בכל מקום בו היה ניתן לרקוד כמו רחובות, מסיבות ריקודים, מסיבות רחוב, פארקים, חצרות בתי ספר, רייבים ומועדוני לילה. חלק מהסיבות לכך הן כי אנשי הקהילה האפרו-אמריקאית והלטינים שיצרו את הסגנון לרוב לא התקבלו לאולפני הריקודים בשל גזעם. מאפיין ניכר של ריקודי רחוב הוא שהיסטורית הם היו ריקוד של צעירים המציע תחושת חופש ונותן 'קול' לקהילות שלא זכו לייצוג. בשל התערובת של סגנונות בתוך ריקודי רחוב, לא ניתן להגדיר את מקורם לאזור מדויק, אך אמריקה היא מקום הולדתם של רוב סגנונות הרחוב. ברייקדאנס התפתח בברונקס, בעוד שהפופינג והלוקינג התפתחו במהלך תקופת הפאנק בשנות ה-70 בקליפורניה, ארצות הברית. מדיה וקבצים בנושא ריקוד רחוב בוויקישיתוף "Street Dance Classes Harlow". 16 ביוני 2022. נבדק ב-16 ביוני 2020. {{cite web}}: (עזרה) Stearns, Marshall Window; Stearns, Jean (1994). Jazz Dance: The Story of English and American Vernacular Dance. New York City: Da Capo Press. ISBN 0306805537. "History of Street Dance". Imperial Society of Teachers of Dancing (באנגלית בריטית). נבדק ב-2021-11-25.
האספה המחוקקת של מניפור

האספה המחוקקת של מניפור היא הפרלמנט המדינתי של מניפור. באספה חברים 60 נציגים, הנבחרים ממחוזות בחירה. ב-1947 פרסם המהראג'ה של המדינה הנסיכותית מניפור חוקה עבור מדינתו שהייתה לעצמאית עם יציאת הריטים את הודו הבריטית. תחת חוקה זו הוקמה במדינה אספה מחוקקת בעלת כהונה של שלוש שנים. האספה הייתה בעלת סמכות עליונה בחוקי מיסוי, כשחקיקה רגילה נדרשה להסכמת המהראג'ה או רוב של 75%. הבחירות לאספה נערכו ביולי 1948 ל-52 מושבים באספה. אספה זו פוזרה עם איחוד מניפור עם הודו ב-15 באוקטובר 1949. תחת חוקת הודו הוגדרה מניפור כמדינה חלק ג', הגדרה שהתייחסה למדינות שנשלטו על ידי ממשלת הודו. במאי 1953 נוצרה מועצה מייעצת בת חמישה חברים לצד הנציב. ב־15 באוגוסט 1957 הוקמה המועצה הטריטוריאלית של מניפור כגוף בן 30 חברים נבחרים. המועצה הפכה ביולי 1963 לאספה מחוקקת ונוספו לה שני חברים ממונים בידי ממשלת הודו. ב־21 בינואר 1972 הפכה טריפורה למדינה בהודו, והאספה המחוקקת הוגדלה ל־60 חברים נבחרים. ההרכב הנוכחי של האספה המחוקקת של מניפור היא האספה המחוקקת ה־12, שנבחרה ב-2023. בהרכב שולטת הברית הדמוקרטית הלאומית כאשר המפלגה העיקרית היא מפלגת העם ההודית המחזיקה ב־37 מושבים המעניקים לה רוב מוחלט, לצד 16 מושבים המשתייכים למפלגות נוספות התומכות בה. הקונגרס הלאומי ההודי (5) ומפלגה נוספת נמצאות באופוזיציה. האספה בוחרת את הנציג היחיד של מניפור ברג'יה סבהה. אתר האינטרנט הרשמי של האספה המחוקקת של מניפור אתר האינטרנט הרשמי של קצין הבחירות הראשי של מניפור (באנגלית) Manipur Election Results, Result University Banerjee, S. K. (1958). "Manipue State Constitution Act, 1947". The Indian Journal of Political Science.. 19 (1): 35–38. JSTOR 42748891. G. C. Malhotra, Manipur Legislative Assembly, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 589, ISBN 978-81-200-0400-9 The North-Eastern Areas (Reorganisation) Act, 1971, s. 20 (2)
The Cream of Eric Clapton

The Cream of Eric Clapton הוא אלבום להיטים של הזמר והגיטריסט אריק קלפטון, אשר מכיל להיטים שהקליט עם להקות Derek and the Dominos ו-Cream ולהיטים שהקליט במסגרת קריירת הסולו שלו. האלבום יצא לאור בממלכה המאוחדת, אוסטרליה וגרמניה בלבד בספטמבר 1987. ביפן הופצה גרסה מעט שונה של האלבום, בה סדר השירים ברשימת ההשמעה שונה ומופיעה בו הגרסה המלאה של השיר "After Midnight", אשר יצאה לאור כסינגל בשנת 1988. בשנת 1989 פרסמה חברת התקליטים Polygram אוסף וידאו של קלפטון תחת אותו שם. היכן שלא מצוין שם המבצע, מדובר בשיר שהוקלט במסגרת קריירת הסולו של קלפטון. מידע על האלבום The Cream of Eric Clapton באתר MusicBrainz מידע על האלבום The Cream of Eric Clapton באתר AllMusic האלבום The Cream of Eric Clapton באתר Discogs
נוקול

נוקול או לוקום (בטורקית: Nokul או Lokum) הוא סוג של בצק עלים מהמטבח הטורקי. הנוקול נפוץ באזור הים השחור המרכזי של טורקיה ובאזורי המיעוטים הטורקים של בולגריה עם וריאציות. נוקול מוגש לפעמים חם כמתאבן במקום לחם. הוא מורכב מדף מגולגל של בצק שמרים שעליו מפזרים גבינה לבנה בסגנון פטה, אגוזי מלך או פרג על שכבה דקה של חמאה. לאחר מכן מגלגלים את הבצק, חותכים למנות אישיות ואופים. נוקול עם פייניר (Peynirli nokul) נוקול עם בשר בקר (Etli nokul) נוקול עם טחינה (Tahinli nokul) נוקול עם אגוזי מלך (Cevizli nokul) נוקול עם פרג (Haşhaşlı nokul) נוקול עם אגוזי לוז (Fındıklı nokul) Samsun nokulu Isparta nokulu Bursa walnut lokum Sinop nokulu גליל פרג (אנ') קאנטיק (אנ') צוריקי (אנ') נאזוק (אנ') גליל אגוזים (אנ') בייגלי קוזונאק לוקמס פוגאצ'ה מדיה וקבצים בנושא נוקול בוויקישיתוף איך מכינים את המטעם המקומי הפופולרי נוקול? טעם מהסלג'וקים ועד היום "Cevizli lokum Bursa'nın". blog.milliyet.com.tr. "Peynirli Nokul". www.bizimanadolu.com. 11 באוקטובר 2017. נבדק ב-2021-04-05. {{cite web}}: (עזרה) Kolaylezzet. "KIYMALI NOKUL (Gerze, Sinop)". www.kolaylezzet.com (בטורקית). נבדק ב-2021-04-05. "Tahinli Nokul". Nefis Yemek Tarifleri (בטורקית). 2017-06-20. נבדק ב-2021-04-05. "Cevizli Nokul". Nefis Yemek Tarifleri (בטורקית). 2016-02-26. נבדק ב-2021-04-05. "Haşhaşlı Afyon Nokulu (Tam Ölçülü)". Nefis Yemek Tarifleri (בטורקית). 2016-05-31. נבדק ב-2021-04-05. DHA. "Öğretmenler okulda nokul yapıyor, hem gelir üretiyor hem usta yetiştiriyor". www.hurriyet.com.tr (בטורקית). נבדק ב-2021-04-04. "'Sizin Oraların Nesi Meşhur?' Samsun'da". Milliyet (בטורקית). נבדק ב-2021-04-04. Bomba32. "Turgay Başyayla İle Lezzet Yolculuğu Isparta'da". www.bomba32.com (בטורקית). נבדק ב-2021-04-04. AA. "Bursa'ya özgü 6 damak tadı coğrafi işaretle tescillenecek". www.hurriyet.com.tr (בטורקית). נבדק ב-2021-04-04. İHA. "Tescilli Sinop nokulu kenti ziyaret eden turistlerin gözdesi oldu". www.hurriyet.com.tr (בטורקית). נבדק ב-2021-04-04.
דגל אנדורה

דגל אנדורה (בקטלאנית: Bandera d'Andorra) הוא דגלה הלאומי של אנדורה. הוא אומץ בשנת 1866. עיצוב הדגל הוא טריקולור בצבעים כחול, צהוב ואדום, עם סמל המדינה במרכז. הפס הצהוב מעט עבה יותר מהפסים האחרים. הדגל מבוסס על דגלי צרפת וספרד, שתי המדינות המגינות על המדינה הזעירה שבפירנאים. העיצוב של הפסים האנכיים נובע מהדגל הצרפתי, כמו כן הכחול והאדום. הצהוב והאדום לקוחים מדגל ספרד. המוטו הרשום בתחתית סמל המדינה הוא "Virtus Unita Fortior" שפירושו "כוח מאוחד חזק יותר". סמל אנדורה המנון אנדורה מדיה וקבצים בנושא דגל אנדורה בוויקישיתוף אנדורה, באתר דגלי העולם (באנגלית) דגל אנדורה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
תסביך מדונה

בספרות הפסיכואנליטית, תסביך מדונה-זונה (באנגלית:"Madonna–whore complex") זה השם שנתן זיגמונד פרויד לחוסר היכולת להמשיך להיות עם עוררות מינית בתוך מערכת יחסים מחויבת ואוהבת. פרויד קרא לתסביך אימפוטנציה נפשית, תסביך פסיכולוגי שאומרים שהוא מתפתח אצל גברים שרואים בנשים מדונות קדושות או זונות טמאות ומושפלות. גברים עם מורכבות זו חושקים בפרטנר מיני שהושפל (זונה) בעוד שהם לא יכולים לרצות את בן הזוג המכובד (מדונה). פרויד כתב, "כשגברים כאלה אוהבים אין להם תשוקה, וכשלגברים כאלה יש תשוקה הם לא יכולים לאהוב." הפסיכולוגית הקלינית אוה הרטמן כתבה ב-2009 כי התסביך "עדיין שכיח מאוד בקרב המטופלים של היום". פרויד טען שתסביך ה"קדושה (מדונה)-זונה" נגרם מפיצול בין זרם החיבה והמיני בתשוקה הגברית. חרדה אדיפלית וחרדת סירוס אוסרות על חיבה כלפי אובייקטים שאליהם נמשכים מינית, וחווה אותם כגילוי עריות. תחום האהבה אצל אנשים בנוי על הערצה לאישה הנחווית כאם מופנמת (פנימית). גילוי של משיכה מינית כלפי המדונה הקדושה נחווה כבר חולני ומאיים. על מנת למזער את החרדה, הגבר מחלק נשים לשתי קבוצות דיכוטומיות: נשים שהוא יכול להעריץ ונשים שהוא מוצא מושכות מינית. בעוד שהגבר אוהב נשים בקטגוריה הראשונה, הוא מתעב ומפחית מערכה של הקבוצה השנייה. הפסיכואנליטיקאי ריצ'רד טוץ' מציע שפרויד הציע לפחות הסבר חלופי אחד לתסביך המדונה-זונה. לפי עמדתו, תיאוריה זו מבוססת לא על חרדת סירוס מבוססת אדיפלית אלא על שנאתו העיקרית של הגבר לנשים, מגורה על ידי תחושתו של הילד, שגרמו לו לחוות תסכול בלתי נסבל ו/או פגיעה נרקיסיסטית בידי אמו. על פי תיאוריה זו, בבגרותו מבקש הנער שהפך לגבר לנקום את ההתעללות הללו באמצעות התקפות סדיסטיות על נשים העומדות בפני האם. גבר כזה יחזר לרוב אחרי מישהי בעלת תכונות אימהיות, בתקווה לספק צורך באינטימיות אימהית שלא נענה בילדות, אלא שהרגשות המודחקים מהקשר הקודם יחזרו וימנעו סיפוק מיני במערכת היחסים החדשה. תיאוריה אחרת טוענת שתסביך מדונה-זונה נובע מהקשר חברתי, מהתיאורים לכאורה של נשים כמדונות או כזונות במיתולוגיה ובתאולוגיה היהודית והנוצרית, ולא בהכרח מלקויות התפתחותיות של גברים בודדים. Kaplan, Helen Singer (1988). "Intimacy disorders and sexual panic states". Journal of Sex & Marital Therapy. 14 (1): 3–12. doi:10.1080/00926238808403902. PMID 3398061. W. M. Bernstein, A Basic Theory of Neuropsychoanalysis (2011) p. 106 Hartmann, Uwe (2009). "Sigmund Freud and His Impact on Our Understanding of Male Sexual Dysfunction". The Journal of Sexual Medicine. 6 (8): 2332–2339. doi:10.1111/j.1743-6109.2009.01332.x. PMID 19493285. Freud, Sigmund (1912). "Über die allgemeinste Erniedrigung des Liebeslebens" [The most prevalent form of degradation in erotic life]. Jahrbuch für Psychoanalytische und Psychopathologische Forschungen. 4: 40–50.